钦定古今图书集成/明伦汇编/官常典/第740卷 > 司澜
## 钦定古今图书集成/明伦汇编/官常典/第740卷 > 司澜

按《汜水县志》：“澜，常熟丞镛之子。幼慷慨英发，善骑射，
勇艺过人。正德七年，流贼西驰，攻于城下，人皆惊溃，
澜独守东门，射贼，中矢死者数十人。弓折，易而复射，
弓又折。贼从北城猿援出其后，执之，欲求同事。澜厉
声大骂，不屈，遂碎尸死焉。贼畏其威，恐有继至者，即
弃城而走，一邑赖以保全。纪功雷御史奏其勇烈，邑”
人宋官铭之。

===刘嵩===按《尉氏县志》：“嵩，本县人。正德七年，流寇残掠，人无不
窜匿者，或以服从幸免，嵩难曰：‘从贼非义，窜将何之？
况陇墓在此，忍别去耶’？遂倡众堑地筑垣，列棘为备。
贼破鄢陵，次及尉氏，有二十骑至村，嵩令妇女男服
守垣，丁壮出敌，杀马贼十九人，仅一骑得脱。伙贼来
攻，相持甚久，被执。问曰：‘汝多大人，敢如此’？嵩叱之曰：
‘我身不大，心大耳’！”贼相视曰：“真好汉！”既而怵之使从，
嵩曰：“汝独不思杀汝者肯从汝耶？”骂愈厉，阖家受害
者四十七人。